ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
പുതിയ സാങ്കേതികവിദ്യകള്ക്കും പുത്തന് ഉള്ളടക്കങ്ങള്ക്കും വഴിയൊരുക്കി പ്രസാര്ഭാരതിയുടെ പ്രക്ഷേപണ പരിഷ്കാരങ്ങള്
ദൂരദര്ശനിലും ആകാശവാണിയിലും കഴിഞ്ഞ രണ്ടുകൊല്ലമായി നടപ്പാക്കിവരുന്ന പ്രക്ഷേപണ പരിഷ്കാരങ്ങളിലൂടെ, കാലഹരണപ്പെട്ട അനലോഗ് ടെറസ്ട്രിയില് ടിവി പോലുള്ള സാങ്കേതികവിദ്യകള് ഉപേക്ഷിച്ച് പുത്തന് സാങ്കേതികവിദ്യകള്ക്കും പുതിയ ഉള്ളടക്കങ്ങള്ക്കും വഴിയൊരുക്കുകയാണ് പ്രസാര്ഭാരതി.
കാലഹരണപ്പെട്ട അനലോഗ് ടെറസ്ട്രിയല് ടിവി ട്രാന്സ്മിറ്ററുകള് ഘട്ടം ഘട്ടമായി ഇല്ലാതാക്കാനുള്ള പ്രക്ഷേപണ പരിഷ്കരണ നടപടികള് ചില മാധ്യമങ്ങളില് തെറ്റായി ചിത്രീകരിക്കുകയാണെന്നു പ്രസാര് ഭാരതി വ്യക്തമാക്കി. അടുത്തിടെ, ഡിഡി സില്ചാര്, ഡിഡി കലബുറഗി തുടങ്ങിയവയെക്കുറിച്ചുള്ള അത്തരം തെറ്റായ റിപ്പോര്ട്ടുകള് വന്നിരുന്നു. ഈ ദൂരദര്ശന് കേന്ദ്രങ്ങള് തങ്ങളുടെ സംസ്ഥാനങ്ങള്ക്കായി അനുവദിച്ചിട്ടുള്ള ദൂരദര്ശന്റെ ഉപഗ്രഹ ചാനലുകളില് പ്രക്ഷേപണം ചെയ്യാനുള്ള പരിപാടികളുടെ ഉള്ളടക്കം സൃഷ്ടിക്കുന്നത് തുടരുമെന്ന് പ്രസാര് ഭാരതി വ്യക്തമാക്കി. കൂടാതെ യൂട്യൂബ് വഴിയും സോഷ്യല് മീഡിയ വഴിയും ഡിജിറ്റല് മീഡിയയില് സജീവസാന്നിധ്യം നിലനിര്ത്തുന്നു. ഉദാഹരണത്തിന്, ഡിഡി സില്ചാര്, ഡിഡി കലബുറഗി എന്നിവ നിര്മിച്ച പരിപാടികള് യഥാക്രമം ഡിഡി അസമിലും ഡിഡി ചന്ദനയിലും പ്രക്ഷേപണം ചെയ്യും.
കാലഹരണപ്പെട്ട സാങ്കേതികവിദ്യയാണ് അനലോഗ് ടെറസ്ട്രിയല് ടിവി. പഴകിയ സാങ്കേതികവിദ്യകള്ക്കായി ഊര്ജം പാഴാക്കുന്നത് ഘട്ടം ഘട്ടമായി ഒഴിവാക്കുന്നതിനൊപ്പം 5 ജി പോലുള്ള നവീന സാങ്കേതികവിദ്യകള്ക്ക് മൂല്യമേറിയ സ്പെക്ട്രം ലഭ്യമാക്കുക എന്നത് പൊതുതാല്പ്പര്യവും ദേശീയ താല്പ്പര്യവുമാണ്. ഇതുവരെ, ഏകദേശം 70% അനലോഗ് ട്രാന്സ്മിറ്ററുകള് ഘട്ടം ഘട്ടമായി ഒഴിവാക്കി. മനുഷ്യശേഷി പുനര്വിന്യസിക്കലിനുള്ള ശരിയായ നടപടികള് കൈക്കൊള്ളുന്നുവെന്ന് ഉറപ്പുവരുത്തുന്ന അവസരത്തില് ബാക്കിയുള്ളവയും ഘട്ടംഘട്ടമായി ഒഴിവാക്കും. തന്ത്രപ്രധാന സ്ഥലങ്ങളിലെ അമ്പതോളം അനലോഗ് ടെറസ്ട്രിയല് ടിവി ട്രാന്സ്മിറ്ററുകള് ഒഴികെയുള്ള കാലഹരണപ്പെട്ട അനലോഗ് ട്രാന്സ്മിറ്ററുകള് 2022 മാര്ച്ച് 31നകം പ്രസാര് ഭാരതി ഘട്ടംഘട്ടമായി നിര്ത്തലാക്കും.
എ ടി ടി ഘട്ടം ഘട്ടമായി ഒഴിവാക്കുന്നതിന്റെയും വിഭവപുനര്വിന്യാസത്തിന്റെയും സമയക്രമം
|
|
വര്ഷം
|
|
ഘട്ടം ഘട്ടമായി ഒഴിവാക്കുന്ന എ ടി ടികളുടെ എണ്ണം
|
|
സ്പെക്ട്രം ബാൻഡ്വിഡ്ത്ത് ഫ്രീഡ്
|
|
ഐഇബിആര് ചെലവ് ചുരുക്കല് 
|
|
2017 - 18
|
|
306
|
|
വിഎച്ച്എഫില്7 മെഗാഹെർട്സ്,
യുഎച്ച്എഫില് 8 മെഗാഹെർട്സ്
|
|
പ്രവര്ത്തനച്ചെലവില് പ്രതിവര്ഷം ഏകദേശം 100 കോടി രൂപ ലാഭിക്കുന്നു
|
|
2018 - 19
|
|
468
|
|
2019 - 20
|
|
6
|
|
2020 - 21
|
|
46
|
|
2021 - 22
|
|
412
|
|
ഒക്ടോബര് 21ഓടെ – 152
|
|
ഡിസംബര് 21ഓടെ – 109
|
|
മാര്ച്ച് 22ഓടെ 22 – 151
ഡിജിറ്റല് ടെറസ്ട്രിയല് പ്രക്ഷേപണത്തിനുള്ള പുതിയ തലമുറ പ്രക്ഷേപണ സംവിധാനങ്ങള് വികസിപ്പിക്കുന്നതിന് പ്രസാര്ഭാരതി ഐഐടി കാണ്പൂരുമായി ധാരണാപത്രത്തില് ഏര്പ്പെട്ടു. 5 ജി പ്രക്ഷേപണത്തിനായുള്ള മാനദണ്ഡങ്ങള് ഒരുക്കുന്നതിനും ഡയറക്ട് ടു മൊബൈല് പ്രക്ഷേപണത്തിനായുള്ള ആപ്ലിക്കേഷനുകള് സൃഷ്ടിക്കുന്നതിനും നിര്മിത ബുദ്ധി അല്ഗോരിതങ്ങളിലൂടെ പുതിയ ഉള്ളടക്ക അവസരങ്ങള് സൃഷ്ടിക്കുന്നതിനും ഇതു സഹായിക്കും.
ഡിഡി ഫ്രീഡിഷ് ഡിടിഎച്ച് വഴി, ഡിഡി അസം ഉള്പ്പെടെയുള്ള എല്ലാ ദൂരദര്ശന് ചാനലുകളും നിരവധി സ്വകാര്യ ചാനലുകളും പ്രതിമാസ ഫീസ് ഇല്ലാതെ സൗജന്യമായി ഇന്ത്യയിലുടനീളം പ്രസാര് ഭാരതി ലഭ്യമാക്കിയിട്ടുണ്ട്. ഡിഡി ഫ്രീഡിഷ് ഡിടിഎച്ച് ചാനലുകള് 'ഫ്രീ ടു എയര് മോഡില്' സ്വീകരിക്കുന്നതിനുള്ള സെറ്റ്-ടോപ്പ് ബോക്സുകള് ഒറ്റത്തവണപണംമുടക്കി വാങ്ങാനും കഴിയും. വിദ്യാഭ്യാസ ചാനലുകള് അടക്കമുള്ള 120 ഫ്രീ ടു എയര് ടിവി ചാനലുകളും ആകാശവാണിയുടെ 40ലേറെ ഉപഗ്രഹ റേഡിയോ ചാനലുകളും ഇതിലൂടെ ലഭ്യമാകും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 31.5 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ നല്കിയത് 61.19 ലക്ഷം ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 48,698 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 5,95,565 ആയി കുറഞ്ഞു; 6 ലക്ഷത്തില് താഴെയായത് 86 ദിവസത്തിനു ശേഷം
ചികിത്സയിലുള്ളത് ആകെ രോഗബാധിതരുടെ 1.97 ശതമാനം
രാജ്യത്താകമാനം ഇതുവരെ 2,91,93,085 പേര് രോഗമുക്തരായി
കഴിഞ്ഞ 24 മണിക്കൂറിനിടെ 64,818 പേര് സുഖം പ്രാപിച്ചു
തുടര്ച്ചയായ 44-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 96.72% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.97 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.79%, തുടര്ച്ചയായ 19-ാം ദിവസവും 5 ശതമാനത്തില് താഴെ
പരിശോധനാശേഷി ഗണ്യമായി വര്ധിപ്പിച്ചു - ആകെ നടത്തിയത് 40.18 കോടി പരിശോധനകള്
(
നൈപുണ്യ വികസന, സംരംഭക
മന്ത്രാലയം
വിവിധ കോഴ്സുകളിലേക്ക് അപേക്ഷ ക്ഷണിച്ചു
കേന്ദ്ര നൈപുണ്യ വികസന & സംരംഭകത്വ മന്ത്രാലയത്തിന് കീഴിലുള്ള തിരുവനന്തപുരത്തെ കഴക്കൂട്ടത്തെ നാഷണൽ സ്കിൽ ട്രെയിനിംഗ് ഇൻസ്റ്റിറ്റ്യൂട്ട്  കരകൗശല പരിശീലന പദ്ധതിയുടെ കീഴിലുള്ള  വിവിധ കോഴ്സുകളിലേക്ക് അപേക്ഷ ക്ഷണിച്ചു. ട്യൂഷൻ ഫീസ് ഉണ്ടാകില്ല. ഒരു വർഷം മുതൽ രണ്ട് വർഷം വരെയാണ് കോഴ്സുകളുടെ കാലയളവ്. പത്താം ക്ലാസ് കഴിഞ്ഞവർക്ക് അപേക്ഷിക്കാം. കൂടുതൽ വിവരങ്ങൾക്ക് അപേക്ഷയുമായി ബന്ധപ്പെടുക ഫോൺ : 9037748852, ഇ മെയിൽ : nstiw-trivndrum@dgt.gov.in , വെബ്സൈറ്റ് :nstiwtrivandrum.dgt.gov.in
പ്രധാനമന്ത്രിയുടെ ഓഫീസ്
'വോയ്സ് ഓഫ് ഗ്ലോബൽ സൗത്ത് ഉച്ചകോടി 2023'ന്റെ ഉദ്ഘാടനസമ്മേളനത്തിൽ നേതാക്കളുടെ പരാമർശങ്ങൾക്കു പ്രധാനമന്ത്രി നൽകിയ മറുപടിയുടെ പൂർണരൂപം:
ബഹുമാന്യരേ,
ഉൾക്കാഴ്ചയുള്ള നിങ്ങളുടെ പ്രസ്താവനകൾക്ക് ഞാൻ നന്ദി പറയുന്നു. ആദ്യത്തെ 'വോയ്സ് ഓഫ് ഗ്ലോബൽ സൗത്ത് ഉച്ചകോടി'യുടെ അടുത്ത എട്ടു യോഗങ്ങളെ നയിക്കുന്നത് നിങ്ങളുടെ നിരീക്ഷണങ്ങളായിരിക്കും. വികസ്വര രാജ്യങ്ങൾക്ക് മനുഷ്യകേന്ദ്രീകൃതവികസനം എന്നത് പ്രധാന മുൻഗണനയാണെന്ന് നിങ്ങളുടെ വാക്കുകളിൽ നിന്ന് വ്യക്തമാണ്. നമ്മുടെ എല്ലാവരുടെയും മനസ്സിൽ ഉയർന്നിരുന്ന പൊതുവായ വെല്ലുവിളികൾ ഇന്നത്തെ ചർച്ചകൾ പുറത്തുകൊണ്ടുവന്നു. നമ്മുടെ വികസന ആവശ്യങ്ങൾക്കുള്ള വിഭവങ്ങളുടെ അഭാവവും, ഭൗമകാലാവസ്ഥയിലും ഭൗമരാഷ്ട്രീയ കാലാവസ്ഥയിലും വർധിച്ചുവരുന്ന അസ്ഥിരതയുമാണ് ഇവ പ്രധാനമായും ആശങ്കപ്പെടുത്തുന്നത്. ഇതൊക്കെയാണെങ്കിലും, വികസ്വരരാജ്യങ്ങളായ നാം ശുഭപ്രതീക്ഷയും ആത്മവിശ്വാസവും നിറഞ്ഞവരാണെന്ന് വ്യക്തമാണ്.
ഇരുപതാം നൂറ്റാണ്ടിൽ വികസിത രാജ്യങ്ങൾ ആഗോള സമ്പദ്വ്യവസ്ഥയുടെ ചാലകശക്തികളായിരുന്നു. ഈ വികസിത സമ്പദ്വ്യവസ്ഥകളിൽ ഭൂരിഭാഗവും ഇന്ന് മന്ദഗതിയിലാണ്. 21-ാം നൂറ്റാണ്ടിൽ ആഗോള വളർച്ച ആരംഭിക്കുന്നത് തെക്കൻ രാജ്യങ്ങളിൽ നിന്നായിരിക്കുമെന്നത് വ്യക്തമാണ്. ഒരുമിച്ച് പ്രവർത്തിച്ചാൽ ആഗോളതലത്തിൽ അജണ്ട രൂപപ്പെടുത്താൻ നമുക്ക് സാധിക്കുമെന്ന് ഞാൻ കരുതുന്നു. നമ്മുടെ ഇന്നത്തെ ചർച്ചകളിൽ നിന്ന് ഉരുത്തിരിഞ്ഞ മൂല്യവത്തായ ആശയങ്ങൾ ഇന്നും നാളെയും നടക്കാനിരിക്കുന്ന യോഗങ്ങളിൽ കൂടുതൽ വിപുലീകരിക്കുകയും വികസിപ്പിക്കുകയും ചെയ്യും. ഗ്ലോബൽ സൗത്തിന് വേണ്ടി നമുക്ക് ഒരുമിച്ച് ചെയ്യാൻ കഴിയുന്ന കാര്യങ്ങളും, ആഗോള അജണ്ടയിൽ നമുക്ക് ഒരുമിച്ച് കണ്ടെത്താൻ കഴിയുന്ന കാര്യങ്ങൾക്കുമായുള്ള പ്രവർത്തനങ്ങൾ വേർതിരിക്കുന്നതിനായിരിക്കും നമ്മുടെ ശ്രമം. 'വോയ്സ് ഓഫ് ദി ഗ്ലോബൽ സൗത്തി'ന് അതിന്റേതായ ശബ്ദം ക്രമീകരിക്കേണ്ടതുണ്ട്. നാം സൃഷ്ടിക്കാത്ത സംവിധാനങ്ങളെയും സാഹചര്യങ്ങളെയും ആവർത്തിച്ച് ആശ്രയിക്കുന്നതിൽ നിന്ന് നമുക്ക് ഒരുമിച്ച് പുറത്ത് കടക്കേണ്ടതുണ്ട്.
നിങ്ങളുടെ സമയത്തിനും സാന്നിധ്യത്തിനും വിലയേറിയ അഭിപ്രായങ്ങൾക്കും ഒരിക്കൽ കൂടി ഞാൻ നന്ദി പറയുന്നു.
നന്ദി
ND
വാര്ത്താവിതരണ പ്രക്ഷേപണ മന്ത്രാലയം
പ്രസാർ ഭാരതി സിഇഒ ആയി ഗൗരവ് ദ്വിവേദിയെ നിയമിച്ചു
പ്രസാർ ഭാരതി ചീഫ് എക്സിക്യൂട്ടീവ് ഓഫീസറായി ശ്രീ. ഗൗരവ് ദ്വിവേദി ഐ എ എസ്സിനെ രാഷ്ട്രപതി നിയമിച്ചു. സെലക്ഷൻ കമ്മിറ്റിയുടെ ശിപാർശയെ തുടർന്നാണിത് . ചുമതല ഏൽക്കുന്നത് മുതൽ അഞ്ച് വർഷത്തേയ്ക്കാണ് നിയമനം.
1995 ബാച്ചിലെ ഛത്തീസ്ഗഡ് കേഡറിലെ ഐ എ എസ് ഉദ്യോഗസ്ഥനാണ് ശ്രീ ദ്വിവേദി.
--ND--
(
രാജ്യരക്ഷാ മന്ത്രാലയം
സർക്കാർ അധീനതയിലുള്ള സ്ഥാപനമായ ഓർഡനൻസ് ഫാക്ടറി ബോർഡ്  സ്വയംഭരണ അധികാരമുള്ള കമ്പനി ആകുന്നത് സംബന്ധിച്ച്
(ന്യൂഡൽഹി , ജൂലൈ 19,2021
ഓർഡനൻസ് ഫാക്ടറി ബോർഡ്  സ്വയംഭരണ അധികാരമുള്ള കമ്പനി ആകുമ്പോൾ ജീവനക്കാരുടെ താത്പര്യങ്ങൾ പൂർണ്ണമായും സംരക്ഷിക്കുമെന്ന് കേന്ദ്ര സർക്കാർ ഉറപ്പുനൽകി.ഓർഡനൻസ് ഫാക്ടറി ബോർഡും ബന്ധപ്പെട്ട സ്ഥാപനങ്ങളും സ്വയംഭരണ അധികാരമുള്ള കമ്പനി ആകുന്നതോടെ ഇനിപ്പറയുന്ന മാറ്റങ്ങളുണ്ടാകും : -
OFB യുടെ ഉത്പാദക യൂണിറ്റുകളിലെയും  ഉത്പാദക ഇതര യൂണിറ്റുകലെയും എല്ലാ ജീവനക്കാരെയും പുതുതായി രൂപീകരിക്കുന്ന DPSU കളിലേക്ക്  മാറ്റി നിയമിക്കും. തുടക്കത്തിൽ, സർക്കാർ സേവനത്തിലെ ഫോറിൻ സർവീസ് വ്യസ്ഥപ്രകാരം ഡെപ്യൂട്ടേഷൻ അലവൻസില്ലാതെ നിയുക്ത തീയതി മുതൽ രണ്ട് വർഷത്തേക്ക് താത്കാലികാടിസ്ഥാനത്തിലാകും നിയമനം. 
OFB ഹെഡ് ക്വാർട്ടർ, OFB ന്യൂഡൽഹി ഓഫീസ്, സ്കൂളുകൾ, ആശുപത്രികൾ എന്നിവയിലെ എല്ലാ ജീവനക്കാരെയും പ്രതിരോധ ഉത്പാദക വകുപ്പിന് കീഴിലുള്ള ഓർഡനൻസ് ഫാക്ടറികളുടെ ഡയറക്ടറേറ്റിലേക്ക്  മാറ്റും. തുടക്കത്തിൽ രണ്ട് വർഷത്തേക്കാകും നിയമനം.
ജീവനക്കാർ പുതിയ സ്ഥാപനങ്ങളിൽ ഡെപ്യൂട്ടേഷനിൽ തുടരുന്നതുവരെ, കേന്ദ്ര സർക്കാർ ജീവനക്കാർക്ക് ബാധകമായ എല്ലാ നിയമങ്ങൾക്കും ചട്ടങ്ങൾക്കും വിധേയമായി തന്നെ തുടരേണ്ടതാണ്. ശമ്പള സ്കെയിലുകൾ, അലവൻസുകൾ, അവധി, മെഡിക്കൽ സൗകര്യങ്ങൾ, തൊഴിൽ പുരോഗതി, മറ്റ് സേവന വ്യവസ്ഥകൾ എന്നിവയും കേന്ദ്ര സർക്കാർ ജീവനക്കാർക്ക് ബാധകമായ നിലവിലുള്ള നിയമങ്ങളും ചട്ടങ്ങളും ഉത്തരവുകളും പ്രകാരമായി തുടരും.
വിരമിച്ചവരുടെയും നിലവിലുള്ള ജീവനക്കാരുടെയും പെൻഷൻ ബാധ്യതകൾ കേന്ദ്ര സർക്കാരിന്റെ ബാധ്യതയായി തുടരും.
2020 മെയ് മാസത്തിൽ ഒ.എഫ്.ബി സ്വയംഭരണ അധികാരമുള്ള കമ്പനി ആകുമെന്ന് സർക്കാർ പ്രഖ്യാപിച്ചതു മുതൽ, ഡിഫൻസ് പ്രൊഡക്ഷൻ സെക്രട്ടറിയുടെ നേതൃത്വത്തിൽ ഇത് സംബന്ധിച്ച് ജീവനക്കാരുടെ ഫെഡറേഷനുകളുമായി സർക്കാർ വിവിധ തലത്തിൽ ചർച്ചകൾ നടത്തി. ജീവനക്കാരുടെ ആശങ്കകളും നിർദ്ദേശങ്ങളും ശ്രദ്ധാപൂർവ്വം പരിഗണിച്ചു. OFB ജീവനക്കാരുടെ താത്പര്യങ്ങൾ സംരക്ഷിക്കുന്നതിനെക്കുറിച്ചുള്ള അവരുടെ പ്രധാന ആശങ്കകൾ മേൽ സൂചിപ്പിച്ചതു പോലെ പ്രധാന്യത്തോടെ പരിഗണിച്ചിട്ടുണ്ട്. ഐഡി ആക്റ്റ് 1947 പ്രകാരമുള്ള അനുരഞ്ജന പ്രക്രിയയുടെ ഭാഗമായി ചീഫ് ലേബർ കമ്മീഷണർ  ഒഎഫ്ബി ഫെഡറേഷനുകളുമായി ചർച്ച നടത്തിയ കാര്യവും എടുത്തുപറയേണ്ടതാണ്.
രാജ്യസഭയിൽ ഇന്ന് രാജ്യ രക്ഷാ സഹ മന്ത്രി ശ്രീ അജയ് ഭട്ട്, ശ്രീ ബിനോയ് വിശ്വത്തിന് രേഖാമൂലം നൽകിയ മറുപടിയാണ് ഇക്കാര്യങ്ങൾ വ്യക്തമാക്കിയത്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 201.33 കോടിയിലധികം വാക്സിന് ഡോസുകള്
ഉപയോഗിക്കാത്ത 5.60 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
ന്യൂഡല്ഹി, സെപ്റ്റംബര് 01, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,01,33,02,325
ബാക്കിയുള്ളത്
5,60,57,420
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 201.33 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 5.60 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 6 ന് ഹിമാചൽ പ്രദേശിലെ ആരോഗ്യ പ്രവർത്തകരോടും കോവിഡ് വാക്സിനേഷൻ പരിപാടിയുടെ ഗുണഭോക്താക്കളോടും വീഡിയോ കോൺഫറൻസിംഗിലൂടെ സംവദിക്കും.
ഹിമാചൽ പ്രദേശിലെ അർഹരായ മുഴുവൻ ജനങ്ങൾക്കും കോവിഡ് വാക്സിനേഷന്റെ ആദ്യ ഡോസ് വിജയകരമായി നൽകി കഴിഞ്ഞു. എത്തിപ്പെടാൻ ബുദ്ധിമുട്ടുള്ള ഭൂപ്രദേശങ്ങളിൽ ശ്രദ്ധ കേന്ദ്രീകരിക്കാനുള്ള ഭൂമിശാസ്ത്രപരമായ മുൻഗണന, ബഹുജന അവബോധം ഉറപ്പുവരുത്തുന്നതിനുള്ള സംരംഭങ്ങൾ, ആശാ വർക്കേഴ്സിന്റെ വീടുതോറുമുള്ള സന്ദർശനങ്ങൾ എന്നിവ സംസ്ഥാനത്തിന്റെ പരിശ്രമങ്ങളിൽ ഉൾപ്പെടുന്നു. സ്ത്രീകൾ, പ്രായമായവർ, ദിവ്യാംഗർ , വ്യവസായ തൊഴിലാളികൾ, ദിവസ വേതനക്കാർ തുടങ്ങിയവർക്ക് സംസ്ഥാനം പ്രത്യേക ശ്രദ്ധ നൽകുകയും ഈ സുപ്രധാന നേട്ടം കൈവരിക്കാൻ "സുരക്ഷാ കി യുക്തി - കൊറോണ സേ മുക്തി" പോലുള്ള പ്രത്യേക പ്രചാരണങ്ങൾ നടത്തുകയും ചെയ്തു.
(ഹിമാചൽ പ്രദേശ് മുഖ്യമന്ത്രിയും ചടങ്ങിൽ പങ്കെടുക്കും
റോഡ് ഗതാഗത, ഹൈവേ മന്ത്രാലയം
2020-ൽ റോഡപകടങ്ങൾ ഗണ്യമായി കുറഞ്ഞു; 2020-ൽ റോഡ് അപകടങ്ങളിൽ ഗണ്യമായ കുറവ് കൈവരിച്ച പ്രധാന സംസ്ഥാനങ്ങളിൽ കേരളവും ഉൾപ്പെടുന്നു
ന്യൂ ഡൽഹി: മെയ് 26, 2022
2019-നെ അപേക്ഷിച്ച് 2020-ൽ റോഡപകടങ്ങൾ ഗണ്യമായി കുറഞ്ഞു. മൊത്തം അപകടങ്ങളുടെ എണ്ണം ശരാശരി 18.46 ശതമാനം കുറഞ്ഞു. മരിച്ചവരുടെ എണ്ണം 12.84 ശതമാനം കുറഞ്ഞു. പരിക്കേറ്റവരുടെ എണ്ണം മുൻവർഷത്തെ ശരാശരിയെ അപേക്ഷിച്ച് 22.84 ശതമാനവും കുറഞ്ഞു. 2020 കലണ്ടർ വർഷത്തിൽ സംസ്ഥാനങ്ങളും കേന്ദ്ര ഭരണ പ്രദേശങ്ങളും മൊത്തം 3,66,138 റോഡ് അപകടങ്ങൾ റിപ്പോർട്ട് ചെയ്തിട്ടുണ്ട്. ഈ അപകടങ്ങളിൽ 1,31,714 പേർ മരിക്കുകയും 3, 48,279 പേർക്ക് പരിക്കേൽക്കുകയും ചെയ്തു.
റോഡ് ട്രാൻസ്പോർട്ട് ആൻഡ് ഹൈവേസ് മന്ത്രാലയത്തിന്റെ  ട്രാൻസ്പോർട്ട് റിസർച്ച് വിംഗ്  തയ്യാറാക്കിയ 'ഇന്ത്യയിലെ റോഡപകടങ്ങൾ - 2020' റിപ്പോർട്ട് അനുസരിച്ച്, 2018-ലെ 0.46 ശതമാനത്തിന്റെ നേരിയ വർധന ഒഴിച്ചു നിർത്തിയാൽ, 2016 മുതൽ റോഡപകടങ്ങളുടെ എണ്ണം കുറഞ്ഞുവരികയാണ്. തുടർച്ചയായ രണ്ടാം വർഷവും, 2020-ൽ, മൊത്തം റോഡപകട മരണങ്ങളുടെ എണ്ണം കുറഞ്ഞു. പരിക്കേറ്റവരുടെ എണ്ണവും 2015 മുതൽ കുറഞ്ഞുവരികയാണ്.
തുടർച്ചയായ മൂന്നാം വർഷവും, 2020-ൽ, മാരകമായ റോഡപകടത്തിന് ഇരയായവരിൽ കൂടുതലും കർമ്മ ശേഷിയുള്ള പ്രായത്തിലെ യുവാക്കളാണ്. 2020-ൽ, 18 മുതൽ 45 വയസ് പ്രായമുള്ള വരെ യുവാക്കളാണ് റോഡപകടങ്ങളിലെ ഇരകളിൽ 69 ശതമാനവും. ജോലി ചെയ്യാൻ കഴിയുന്ന 18 മുതൽ 60 വയസ് വരെ പ്രായമുള്ളവരാണ് റോഡപകടങ്ങളിൽ മരണമടയുന്നവരിൽ 87.4 ശതമാനം.
ഈ റിപ്പോർട്ടിൽ നൽകിയിരിക്കുന്ന ഡാറ്റ/വിവരങ്ങൾ, സംസ്ഥാന/കേന്ദ്ര ഭരണ പ്രദേശങ്ങളിലെ പോലീസ് ഡിപ്പാർട്ട്മെന്റുകളിൽ നിന്ന് ഏഷ്യാ പസഫിക് റോഡ് ആക്സിഡന്റ് ഡാറ്റ  ബേസ് പ്രോജക്റ്റിന് കീഴിൽ UNESCAP നൽകിയിട്ടുള്ള സ്റ്റാൻഡേർഡൈസ്ഡ് ഫോർമാറ്റുകളിൽ കലണ്ടർ വർഷ അടിസ്ഥാനത്തിൽ ശേഖരിച്ചവയാണ്.
റിപ്പോർട്ട് അനുസരിച്ച്, മാരകമായ അപകടങ്ങളുടെ എണ്ണത്തിലും  കുറവുണ്ടായിട്ടുണ്ട്. 2020ൽ മൊത്തം 1,20,806 മാരകമായ അപകടങ്ങൾ റിപ്പോർട്ട് ചെയ്യപ്പെട്ടു. ഇത് 2019ലെ 1,37,689 എന്നതിനേക്കാൾ 12.23 ശതമാനം കുറവാണ്.
കേരളം, തമിഴ്നാട്, ഉത്തർപ്രദേശ്, മഹാരാഷ്ട്ര, കർണാടക എന്നിവയാണ് 2020-ൽ റോഡ് അപകടങ്ങളിൽ ഗണ്യമായ കുറവ് കൈവരിച്ച പ്രധാന സംസ്ഥാനങ്ങൾ.
RRTN/SKY
പ്രധാനമന്ത്രിയുടെ ഓഫീസ്
മൊറാദാബാദ് റോഡപകടത്തിൽ കൊല്ലപ്പെട്ടവർക്കുള്ള എക്സ് ഗ്രേഷ്യയ്ക്ക് പ്രധാനമന്ത്രി അംഗീകാരം നൽകി
ഉത്തർപ്രദേശിലെ മൊറാദാബാദിൽ വാഹനാപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്കായി പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് 2 ലക്ഷം രൂപ വീതം എക്സ് ഗ്രേഷ്യയ്ക്ക് പ്രധാനമന്ത്രി ശ്രീ നരേന്ദ്ര മോദി അംഗീകാരം നൽകി . കൂടാതെ, അപകടത്തിൽ ഗുരുതരമായി പരിക്കേറ്റ എല്ലാവർക്കും 50,000 രൂപ വീതം അനുവദിച്ചു.
രാജ്യരക്ഷാ മന്ത്രാലയം
രാജ്യത്തെ സായുധസേനകളുടെ മുന്നൊരുക്കങ്ങളും കോവിഡ് -19 പ്രതിരോധ പ്രവര്ത്തനങ്ങളും പ്രതിരോധമന്ത്രി വിലയിരുത്തി
(ന്യൂ ഡല്ഹി: രാജ്യത്തെ സായുധസേനകളുടെ മുന്നൊരുക്കങ്ങളും കോവിഡ് -19 പ്രതിരോധ പ്രവര്ത്തനങ്ങളും പ്രതിരോധമന്ത്രി ശ്രീ രാജ്നാഥ് സിംഗ് സേനാമേധാവികളുമായി നടത്തിയ വീഡിയോ കോണ്ഫറന്സില് വിലയിരുത്തി.
പ്രതിരോധമന്ത്രിക്ക് പുറമെ സൈനികകാര്യ വകുപ്പ് സെക്രട്ടറിയും ചീഫ് ഓഫ് ഡിഫെൻസ് സ്റ്റാഫുമായ ജനറല് ബിപിന് റാവത്ത്, കരസേനാ മേധാവി ജനറല് എം.എം നരവാനെ, നാവികസേനാത്തലവന് അഡ്മിറൽ കരംബീര് സിംഗ്, വ്യോമസേനാത്തലവന് എയര് ചീഫ് മാര്ഷല് ആര്.കെ.എസ് ഭദൗരിയ , പ്രതിരോധ സെക്രട്ടറി ഡോ.അജയ് കുമാര്, പ്രതിരോധ-ധനകാര്യത്തിന്റെ ചുമതലയുള്ള സെക്രട്ടറി ഗാര്ഗി കൗള് എന്നിവര് യോഗത്തില് പങ്കെടുത്തു.
കോവിഡ് -19 നെതിരായ പോരാട്ടത്തില് പ്രാദേശിക ഭരണകൂടത്തിന് സായുധ സേന നല്കിയ സഹായത്തെ പ്രതിരോധമന്ത്രി അഭിനന്ദിച്ചു.
കോവിഡ് പ്രതിരോധ പ്രവര്ത്തനങ്ങള്ക്കിടയിലും ഏത് സാഹചര്യത്തെയും നേരിടാന് സര്വസജ്ജരാണെന്ന് സൈന്യം ഉറപ്പു വരുത്തണം. ഈ അവസരം മുതലെടുക്കാന് എതിരാളിയെ അനുവദിക്കരുതെന്നും രാജ്നാഥ് സിംഗ് പറഞ്ഞു.
കോവിഡിനെ തുടര്ന്നുണ്ടായ സാമ്പത്തിക പ്രതിസന്ധിയില് ചെലവുകള് ക്രമീകരിക്കാനുള്ള നടപടി വേണ്ടതുണ്ട്.
സായുധ സേനയുടെ ഒരുമിച്ചുള്ള പ്രവര്ത്തനത്തിന്റെ ആവശ്യകതയെക്കുറിച്ചും അദ്ദേഹം വിശദീകരിച്ചു. മുന്ഗണനാക്രമത്തില് ചെയ്യേണ്ട കാര്യങ്ങള് കണ്ടെത്തി അവ വേഗത്തില് നടപ്പാക്കണം. ലോക്ക് ഡൗണിന് ശേഷം രാജ്യത്തിന്റെ സമ്പദ്വ്യവസ്ഥയുടെ പുനരുജ്ജീവനത്തിന് സഹായം നല്കണമെന്നും അദ്ദേഹം സേനാമേധാവികളോട് ആവശ്യപ്പെട്ടു.
കോവിഡ് പ്രതിരോധത്തിന്റെ ഭാഗമായി പ്രാദേശിക ഭരണകൂടത്തിന് നല്കുന്ന സഹായങ്ങളെക്കുറിച്ചും സേനക്കുള്ളില് വൈറസ് ബാധ തടയുന്നതിനായി സ്വീകരിച്ച വിവിധ നടപടികളെക്കുറിച്ചും സേനാമേധാവിമാര് മന്ത്രിക്ക് വിശദീകരണം നല്കി. ആരോഗ്യ, കുടുംബക്ഷേമ മന്ത്രാലയവും മറ്റ് ഏജന്സികളും നല്കുന്ന ഉപദേശങ്ങള് അനുസരിച്ച് സേനാംഗങ്ങള് പാലിക്കേണ്ട നിര്ദേശങ്ങളും ക്രമീകരണങ്ങളും മന്ത്രിയെ അറിയിച്ചു. ബന്ധപ്പെട്ട ഓഫീസുകള്ക്ക് കീഴിലുള്ള വിമുക്ത ഭടന്മാരേയും അവരുടെ കുടുംബങ്ങളെയും സംരക്ഷിക്കാനും സേന നടപടിയെടുത്തിട്ടുണ്ട്. സേനയുടെയും പ്രാദേശിക ഭരണകൂടത്തിന്റെയും ഉപയോഗത്തിനായി കോവിഡ് നിരീക്ഷണ സൗകര്യങ്ങള് സജ്ജമാക്കിയിട്ടുണ്ട്. സിവിലിയന് ഭരണകൂടം ആവശ്യപ്പെടുകയാണെങ്കില് അവശ്യ സേവനങ്ങള് നല്കാനും സേന സന്നദ്ധമാണെന്ന് മേധാവികള് മന്ത്രിയെ അറിയിച്ചു.
ആശുപത്രികളുടെ അടിസ്ഥാന ആരോഗ്യ സൗകര്യങ്ങള് വര്ദ്ധിപ്പിക്കുന്നതിനും ആവശ്യമായ മരുന്നുകള് വാങ്ങുന്നതിനും പ്രതിരോധ മന്ത്രാലയം കൂടുതല് സാമ്പത്തിക അധികാരം നല്കിയതിനെ സൈനികമേധാവിമാര് അഭിനന്ദിച്ചു.
തിരുവനന്തപുരം ദക്ഷിണവ്യോമസേനാ ആസ്ഥാനം, കൊച്ചി ദക്ഷിണമേഖലാ നാവിക ആസ്ഥാനം എന്നിവയുള്പ്പെടെ വിവിധ സേനാ ആസ്ഥാനങ്ങളിലെ ഉദ്യോഗസ്ഥരും വീഡിയോ കോണ്ഫറന്സില് പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 194.92 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.50 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 40,370
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 8,329 പേര്ക്ക്
രോഗമുക്തി നിരക്ക് നിലവില് 98.69%
പ്രതിവാര രോഗസ്ഥിരീകരണ നിരക്ക് 1.75 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 194.92 കോടി  പിന്നിട്ടു. 2,49,83,454 സെഷനുകളിലൂടെയാണ് ഈ നേട്ടം
കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.50 കോടി യിലധികം  കൗമാരക്കാര്ക്ക് കോവിഡ്-19
പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,07,573
രണ്ടാം ഡോസ് 1,00,47,186
കരുതല് ഡോസ് 53,80,158
മുന്നണിപ്പോരാളികള്
ഒന്നാം ഡോസ് 1,84,20,430
രണ്ടാം ഡോസ് 1,75,96,034
കരുതല് ഡോസ് 91,40,325
12-14 പ്രായപരിധിയിലുള്ളവര്
ഒന്നാം ഡോസ് 3,50,34,278
രണ്ടാം ഡോസ് 1,91,51,088
15-18 പ്രായപരിധിയിലുള്ളവര്
ഒന്നാം ഡോസ് 5,98,15,396
രണ്ടാം ഡോസ് 4,68,46,961
18-44 പ്രായപരിധിയിലുള്ളവര്
ഒന്നാം ഡോസ് 55,75,36,958
രണ്ടാം ഡോസ് 49,41,17,129
കരുതല് ഡോസ് 14,02,325
45-59 പ്രായപരിധിയിലുള്ളവര്
ഒന്നാം ഡോസ് 20,33,14,392
രണ്ടാം ഡോസ് 19,17,51,075
കരുതല് ഡോസ് 17,53,144
60നുമേല് പ്രായമുള്ളവര്
ഒന്നാം ഡോസ് 12,71,44,311
രണ്ടാം ഡോസ് 11,96,54,642
കരുതല് ഡോസ് 2,07,57,706
കരുതല് ഡോസ് 3,84,33,658
ആകെ 1,94,92,71,111
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 40,370 ; ഇത് രാജ്യത്തെ മൊത്തം സജീവ കേസുകളുടെ 0.09% ആണ്.
ദേശീയ രോഗമുക്തി നിരക്ക് 98.69 % ആണ്. കഴിഞ്ഞ 24 മണിക്കൂറിനുള്ളില് 4,216 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,48,308 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 8,329 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,44,994 പരിശോധനകള് നടത്തി. ആകെ 85.45 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.75 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.41 ശതമാനമാണ്.
(ND
പ്രധാനമന്ത്രിയുടെ ഓഫീസ്
ഇന്ത്യയുടെ സാംസ്കാരിക വൈവിധ്യത്തിന്റെയും ചടുലതയുടെയും അതുല്യമായ ആഘോഷമാണ് മാധവ്പൂർ മേള : പ്രധാനമന്ത്രി
ഇന്ത്യയുടെ സാംസ്കാരിക വൈവിധ്യത്തിന്റെയും ചടുലതയുടെയും അതുല്യമായ ആഘോഷമായി മാധവപൂർ മേളയെക്കുറിച്ച് വിശേഷിപ്പിച്ചു കൊണ്ട് മൻ കി ബാത്തിൽ നിന്നുള്ള ഒരു ക്ലിപ്പ് പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു :
"മാധവ്പൂർ മേള ആരംഭിക്കുമ്പോൾ, ഇന്ത്യയുടെ സാംസ്കാരിക വൈവിധ്യത്തിന്റെയും ചടുലതയുടെയും ഈ അതുല്യമായ ആഘോഷത്തെക്കുറിച്ച് കഴിഞ്ഞ മാസത്തെ മൻ കി ബാത്തിൽ ഞാൻ പറഞ്ഞത് പങ്കുവെക്കുന്നു."
മേളയുടെ പ്രമേയവും സന്തോഷകരമായ ചൈതന്യവും ഊന്നിപ്പറയുന്ന ഗുജറാത്ത് ടൂറിസത്തിന്റെ ട്വീറ്റും പ്രധാനമന്ത്രി പങ്കുവെച്ചു.
--ND--
പ്രധാനമന്ത്രിയുടെ ഓഫീസ്
200 വർഷം പഴക്കമുള്ള പൈതൃക കിണർ നവീകരിച്ചതിന് സെക്കന്തരാബാദിലെ മേഖലാ റെയിൽവേ ട്രെയിനിംഗ് ഇൻസ്റ്റിറ്റ്യൂട്ടിനെ പ്രധാനമന്ത്രി അഭിനന്ദിച്ചു
സെക്കന്തരാബാദിലെ മേഖലാ റെയിൽവേ ട്രെയിനിംഗ് ഇൻസ്റ്റിറ്റ്യൂട്ടിന്റെ പരിസരത്ത് 200 വർഷം പഴക്കമുള്ള പൈതൃക കിണർ നവീകരിക്കാനുള്ള ശ്രമത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. മേഖലാ റെയിൽവേ ട്രെയിനിംഗ് ഇൻസ്റ്റിറ്റ്യൂട്ട്, സെക്കന്തരാബാദ് ജലസംരക്ഷണം സുഗമമാക്കുന്നതിന് ചുറ്റും മഴവെള്ള സംഭരണ കുഴികൾ നിർമ്മിച്ചു.
റെയിൽവേ മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ഇത് അഭിനന്ദനാർഹമായ ശ്രമമാണ്."
തെരഞ്ഞെടുപ്പ് കമ്മീഷന്
എക്സിറ്റ് പോളുകൾക്ക് മേൽ നിരോധനം
ന്യൂഡൽഹി, മാർച്ച് 26, 2021
2021 മാർച്ച് 27  രാവിലെ 7 മുതൽ 2021 ഏപ്രിൽ 29  രാത്രി 7.30 വരെ എക്സിറ്റ് പോളുകൾ നടത്തുന്നതിനും, അവയുടെ ഫലം അച്ചടി-ഇലക്ട്രോണിക് മാധ്യമങ്ങൾ വഴിയോ മറ്റു ഏതെങ്കിലും വിധത്തിലോ പ്രസിദ്ധീകരിക്കുന്നതിനും, പ്രചരിപ്പിക്കുന്നതിനും കേന്ദ്ര തെരഞ്ഞെടുപ്പ് കമ്മീഷൻ നിരോധനമേർപ്പെടുത്തി. 1951ലെ ജനപ്രാതിനിധ്യ നിയമം 126 എ വകുപ്പിന്റെ ഉപവകുപ്പ് 1 പ്രകാരമാണ് നടപടി.
2021 ഫെബ്രുവരി 26, 2021 മാർച്ച് 16 എന്നീ ദിവസങ്ങളിൽ കേന്ദ്ര തെരഞ്ഞെടുപ്പ് കമ്മീഷൻ പുറത്തിറക്കിയ പത്രക്കുറിപ്പിൽ വ്യക്തമാക്കിയിട്ടുള്ള അസം, കേരളം, തമിഴ്നാട്, പശ്ചിമബംഗാൾ, പുതുച്ചേരി നിയമസഭാ തിരഞ്ഞെടുപ്പുകൾ, ലോക്സഭയിലേക്കും വിവിധ സംസ്ഥാന നിയമസഭകളിലേയ്ക്കും നടക്കുന്ന ഉപതെരഞ്ഞെടുപ്പുകൾ എന്നിവയ്ക്കാണ് ഇത് ബാധകമാവുക.
നടക്കാനിരിക്കുന്ന പൊതു-ഉപ തെരഞ്ഞെടുപ്പുകളുടെ വിവിധ ഘട്ടങ്ങളിലെ വോട്ടിങ് സമയം അവസാനിക്കുന്നതിന് മുൻപുള്ള 48 മണിക്കൂറിൽ പ്രവചന സർവ്വേകളുടെ ഫലങ്ങൾ അടക്കം തെരഞ്ഞെടുപ്പുമായി ബന്ധപ്പെട്ട എല്ലാത്തരം വിവരങ്ങളും ഇലക്ട്രോണിക് മാധ്യമങ്ങളിൽ പ്രസിദ്ധീകരിക്കുന്നതിനും നിരോധനമുണ്ട്. 1951ലെ ജനപ്രാതിനിധ്യ നിയമം 126   വകുപ്പ് പ്രകാരമാണ് നടപടി.
ഇതുമായി ബന്ധപ്പെട്ട കൂടുതൽ വിവരങ്ങൾക്കായി, ഈ വിഷയത്തിൽ 2021 മാർച്ച് 24 ന് പുറത്തിറക്കിയ വിജ്ഞാപനം ഇതോടൊപ്പം ചേർക്കുന്നു.
കേന്ദ്ര തെരഞ്ഞെടുപ്പ് കമ്മീഷന്റെ വിജ്ഞാപനം കാണാൻ ഇവിടെ ക്ലിക്ക് ചെയ്യുക
RRTN/SKY
(Visitor Counter : 97
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 125.75 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 99,976 പേര്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.29 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
രോഗമുക്തി നിരക്ക് 98.35 %
കഴിഞ്ഞ 24 മണിക്കൂറിനിടെ 8,612 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,40,45,666 ആയി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 9,216 പേര്ക്ക്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 60 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 19 ദിവസമായി 1 ശതമാനത്തില് താഴെ
ആകെ നടത്തിയത് 64.46 കോടി പരിശോധനകള്.
പ്രത്യേക സേവനങ്ങളും ഫീച്ചറുകളും
വനിതകള്ക്കുള്ള നൈപുണ്യ പരിശീലനത്തിന് അപേക്ഷ ക്ഷണിച്ചു
കേന്ദ്ര നൈപുണ്യ തിരുവനന്തപുരത്ത് കഴക്കൂട്ടത്തുള്ള വനിതകള്ക്കായുള്ള ദേശീയ നൈപുണ്യ പരിശീലന സ്ഥാപനത്തില് സി ടി എസ് സ്കീമിന് കീഴിലുള്ള ഒന്നും രണ്ടും വര്ഷ ട്രേഡുകളിലേക്കുള്ള രജിസ്ട്രേഷന് ആരംഭിച്ചു. വനിതാ ഉദ്യോഗാര്ത്ഥികള്ക്ക് അപേക്ഷിക്കാം.
കൂടുതല് വിവരങ്ങള്ക്ക് nstiwtrivandrum.dgt.gov.in സന്ദര്ശിക്കുക.
ഫോണ്: 8885830994, 9037748852, 6282801343
-ND-
(Visitor Counter : 15